**RÁMCOVÁ DOHODA**

*uzatvorená v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len ,,ZoVO“) a podľa ust. § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len ,,Rámcová dohoda“)*

**Zmluvné strany**

**Objednávateľ č. 1:**

|  |  |
| --- | --- |
| Názov: | Slovenská republika zastúpená Ministerstvom vnútra Slovenskej republiky |
| Sídlo: | Pribinova 2, 812 72 Bratislava, Slovenská republika |
| V zastúpení: | Ing. Igor Sibert, generálny riaditeľ sekcie informatiky, telekomunikácií a bezpečnosti Ministerstva vnútra Slovenskej republiky na základe plnej moci č. SL-OPS-2022/001312-20 zo dňa 28.01.2022 |
| IČO: | 00151866 |
| DIČ: | 2020571520 |
| Bankové spojenie: | Štátna pokladnica, Radlinského 32, 810 05 Bratislava, Slovenská |
| IBAN pre refundácie: | SK7881800000007000180023 |
| IBAN pre refundácie: |  |

Objednávateľ č. 1 je Centrálnym verejným obstarávateľom podľa § 15 ods. 2 písm. a) ZoVO.

**Objednávateľ č. 2:**

|  |  |
| --- | --- |
| Názov: | Úrad vlády Slovenskej republiky |
| Sídlo: |  |
| V zastúpení: |  |
| IČO: |  |
| DIČ: |  |
| Bankové spojenie: |  |
| IBAN pre refundácie: |  |

**Objednávateľ č. 3:**

|  |  |
| --- | --- |
| Názov: | Slovenská republika zastúpená Ministerstvom zahraničných vecí a európskych záležitostí Slovenskej republiky |
| Sídlo: | Hlboká cesta 2, 833 36 Bratislava |
| V zastúpení: | vo vzťahu k finančnému plneniu Generálny riaditeľ Sekcia ekonomiky a všeobecnej správy (GR SEVS), za vecné plnenie odporúčame Generálny riaditeľ politickej sekcie alebo riaditeľ P (GR POLS) alebo riaditeľ odboru transatlantických vzťahov a bezpečnostnej politiky (ROTAB) |
| IČO: | 00699021 |
| DIČ: | SK2020879344 |
| Bankové spojenie: | Štátna pokladnica |
| IBAN pre refundácie: | SK36 8180 0000 0070 0007 3594  SK79 8180 0000 0070 0046 8289 |

**Objednávateľ č. 4:**

|  |  |
| --- | --- |
| Názov: | Slovenská republika zastúpená Ministerstvom obrany  Slovenskej republiky |
| Sídlo: |  |
| V zastúpení: |  |
| IČO: |  |
| DIČ: |  |
| Bankové spojenie: |  |
| IBAN pre refundácie: |  |

**Objednávateľ č. 5:**

|  |  |
| --- | --- |
| Názov: | Slovenská republika zastúpená Ministerstvom financií Slovenskej republiky |
| Sídlo: |  |
| V zastúpení: |  |
| IČO: |  |
| DIČ: |  |
| Bankové spojenie: |  |
| IBAN pre refundácie: |  |

Objednávatelia č. 2 až 5 sú verejnými obstarávateľmi podľa § 7 ods. 1 písm. a) ZoVO.

**Poskytovateľ:**

|  |  |
| --- | --- |
| Názov: |  |
| Sídlo: |  |
| Štatutárny orgán: |  |
| IBAN: |  |
| BIC/ SWIFT: |  |
| Bankové spojenie: |  |
| IČO: |  |
| IČ DPH: |  |
| DIČ: |  |
| Telefón/ fax: |  |
| Zapísaný v obchodnom registri: |  |

(*ďalej len ,,****poskytovateľ****“*)

(Objednávateľ č. 1 až Objednávateľ č. 5 sú spolu ďalej označovaní aj ako ,,objednávateľ“ alebo ,,objednávatelia“. Objednávateľ a poskytovateľ sú tiež ďalej označovaní jednotlivo ako ,,zmluvná strana“ a spoločne ako ,,zmluvné strany“.)

**Úvodné ustanovenia**

1. Zmluvné strany uzatvárajú túto Rámcovú dohodu ako výsledok verejného obstarávania na predmet zákazky s názvom "**Centrálne verejné obstarávanie licencie a podporných služieb - prístup k automatizovanému analytickému nástroju na identifikáciu informačných operácií“,** Objednávateľ na obstaranie predmetu tejto Rámcovej dohody použil postup verejnej súťaže podľa § 66 ZoVO - zákazky s nadlimitnou hodnotou. (Budú doplnené údaje o zverejnení vo Vestníku verejného obstarávania)
2. Poskytovateľ je podľa ZoVO uchádzačom, ktorý bol vyhodnotený ako úspešný uchádzač a jeho ponuka bola prijatá.
3. Na základe vyhodnotenia ponúk predložených do verejného obstarávania zmluvné strany uzavretím tejto Rámcovej dohody prejavujú svoju vôľu dohodnúť podmienky a spôsob realizácie predmetu zákazky v zmysle vyhláseného verejného obstarávania.

**Článok I**

**Predmet Rámcovej dohody**

1. Predmetom tejto Rámcovej dohody je úprava práv a povinností zmluvných strán pri poskytovaní služieb poskytovateľom objednávateľovi na predmet zákazky „**Centrálne verejné obstarávanie licencie a podporných služieb - prístup k automatizovanému analytickému nástroju na identifikáciu informačných operácií“** v podobe poskytnutia maximálneho počtu 37 licencií (ďalej len ,,licencie“) a poskytnutia služieb servisnej podpory (ďalej len „služby podpory“) počas celej doby trvania tejto Rámcovej dohody. Licencie a služby podpory sú pre účely tejto Rámcovej dohody označované spolu aj ako predmet dohody.
2. Zmluvné strany sa dohodli, že jednotlivé požiadavky na poskytnutie licencií a/alebo služieb podpory sa budú realizovať na základe aktuálnych potrieb objednávateľa, v súlade s písomnou objednávkou v rozsahu a spôsobom uvedeným v jednotlivých čiastkových zmluvách, ktorými sú zmluvy o poskytnutí licencie a podpory (ďalej len ,,čiastková zmluva“ alebo ,,čiastkové zmluvy“) a ktorej vzor tvorí Prílohu č. 3 tejto Rámcovej dohody.
3. Poskytovateľ sa zaväzuje poskytovať predmet dohody, ktorý je špecifikovaný v Prílohe č. 1 tejto Rámcovej dohody – Opis predmetu zákazky počas celej doby trvania Rámcovej dohody.
4. Zmluvné strany vyhlasujú a zaväzujú sa, že za účelom plnenia tejto Rámcovej dohody:
5. sa budú riadiť ustanoveniami tejto Rámcovej dohody pri uzatváraní jednotlivých čiastkových zmlúv, na základe ktorých sa poskytovateľ zaviaže poskytnúť objednávateľovi predmet dohody podľa tejto Rámcovej dohody špecifikovaný v čiastkovej zmluve a objednávateľ sa zaviaže poskytovateľovi za dohodnutý a riadne a včas dodaný predmet dohody zaplatiť cenu dohodnutú v čiastkových zmluvách.
6. sa dohodnú vopred na podmienkach príslušných čiastkových zmlúv pred ich samotným podpisom.

**Článok II**

**Uzatváranie čiastkových zmlúv**

1. Táto Rámcová dohoda nezaväzuje objednávateľa objednať od poskytovateľa vopred predpokladané množstvo predmetu dohody, ani vyčerpať predpokladaný maximálny finančný limit uvedený v čl. VI bod 4 tejto Rámcovej dohody. Táto Rámcová dohoda upravuje podmienky uzatvárania čiastkových zmlúv, na základe ktorých budú poskytovateľovi poskytované licencie a podporné služby prostredníctvom písomných objednávok.
2. Čiastkové zmluvy musia byť v súlade s touto Rámcovou dohodou a v súlade so vzorom Zmluvy o poskytnutí licencie a podpory podľa Prílohy č. 3.

**Článok III.**

**Čiastkové zmluvy**

1. Zmluvné strany sa pri uzatváraní a plnení jednotlivých čiastkových zmlúv budú riadiť platnými ustanoveniami zákona č. 513/1991 Zb. Obchodný zákonník v znení neskorších predpisov (ďalej len ,,Obchodný zákonník“), ostatnými všeobecne záväznými právnymi predpismi platnými na území Slovenskej republiky a ustanoveniami tejto Rámcovej dohody.
2. Každý z objednávateľov bude na základe tejto Rámcovej dohody uzatvárať čiastkové zmluvy s poskytovateľom samostatne, pričom zodpovednosť za prípadné porušenie práv a neplnenie povinností vyplývajúcich z čiastkovej zmluvy znáša každý z objednávateľov samostatne.
3. Čiastková zmluva bude obsahovať najmä odvolávku na túto Rámcovú dohodu, špecifikáciu predmetu plnenia čiastkovej zmluvy, vrátane udelenia súhlasu na použitie predmetu zákazky, dohodnutú výšku odmeny, lehoty plnenia podľa písomnej objednávky, konkrétne platobné podmienky, spôsob odovzdania a prevzatia predmetu plnenia, úpravu podmienok zmluvných pokút a penále pre prípady riadneho neplnenia platnej čiastkovej zmluvy, určenie záručnej doby, podmienky vypovedania či odstúpenia od čiastkovej zmluvy a podrobnosti o úprave autorských práv a práv duševného vlastníctva.
4. Poskytovateľ sa v čiastkovej zmluve zaviaže poskytnúť objednávateľovi licencie a/alebo podporné služby špecifikované v Prílohe č. 1 tejto Rámcovej dohody a objednávateľ sa zaviaže za riadne poskytnuté licencie a/alebo podporné služby zaplatiť poskytovateľovi cenu v dohodnutej výške stanovenú v čiastkovej zmluve, ktorá zodpovedá jednotkovej cene predloženej poskytovateľom v rámci vyhláseného verejného obstarávania Objednávateľom č.1.

**Článok IV**

**Podmienky poskytovania predmetu dohody**

1. Poskytovateľ zodpovedá za riadne a včasné poskytovanie predmetu dohody (z hľadiska úplnosti, prevádzkovej spôsobilosti a spoľahlivosti). Poskytovateľ sa zaväzuje objednávateľovi poskytnúť dohodnuté licencie, súčasťou plnenia je aj záväzok poskytovateľa na udelenie súhlasu objednávateľovi v súlade so zákonom č. 185/2015 Z. z. Autorský zákon v znení neskorších predpisov v rozsahu, v akom licenciou disponuje poskytovateľ, s náležitou odbornou starostlivosťou a v dohodnutej lehote. Lehota poskytnutia konkrétneho plnenia bude stanovená v čiastkovej zmluve.
2. Poskytovateľ je povinný riadiť sa pri poskytovaní predmetu dohody pokynmi objednávateľa. Pokynmi objednávateľa nie je poskytovateľ viazaný, ak sú tieto pokyny v rozpore so všeobecne záväznými právnymi predpismi platnými na území Slovenskej republiky, čiastkovou zmluvou, touto Rámcovou dohodou alebo zásadným spôsobom odporujú záujmom objednávateľa s tým, že na nevhodnosť takýchto pokynov je poskytovateľ povinný objednávateľa bezodkladne písomne upozorniť.
3. Miestom poskytnutia predmetu dohody podľa tejto Rámcovej dohody sú sídla objednávateľov, ak v čiastkovej zmluve nebude dohodnuté inak.
4. Povinnosť poskytovateľa zabezpečiť a poskytnúť objednávateľovi predmet dohody dohodnutý v čiastkovej zmluve sa považuje za splnenú riadnym ukončením preberacieho konania. Spôsob odovzdania a prevzatia predmetu dohody bude podrobnejšie upravený v čiastkovej zmluve.
5. Objednávateľ je povinný poskytovať poskytovateľovi všetku potrebnú súčinnosť, ktorú od neho možno spravodlivo požadovať tak, aby mohol byť zo strany poskytovateľa predmet dohody poskytnutý riadne a včas. Ak objednávateľ bezdôvodne neplní tento záväzok, je poskytovateľ oprávnený objednávateľa písomne vyzvať na jeho splnenie v primeranej lehote. Ak objednávateľ ani napriek písomnému upozorneniu bezdôvodne nesplní tento záväzok a neposkytne potrebnú súčinnosť, omeškanie poskytovateľa sa predlžuje o dobu počas ktorej objednávateľ neposkytoval poskytovateľovi potrebnú súčinnosť v zmysle tohto bodu tohto článku Rámcovej dohody.
6. V prípade prekážok spočívajúcich vo vyššej moci, ktoré poskytovateľovi bránia v splnení jeho povinností poskytnúť riadne a včas predmet dohody objednávateľovi v dohodnutej lehote, predlžuje sa lehota na poskytnutie predmetu dohody o dobu trvania vyššej moci, najviac však o dva mesiace.
7. Pod vyššou mocou sa pre účely tejto Rámcovej dohody a pre účely čiastkových zmlúv rozumejú okolnosti, ktoré nastanú po uzavretí čiastkovej zmluvy ako výsledok nepredvídateľných a zmluvnými stranami neovplyvniteľných prekážok. V prípade, že takáto okolnosť bude poskytovateľovi alebo objednávateľovi brániť v plnení zmluvných povinností, bude povinná zmluvná strana zbavená zodpovednosti za čiastočné alebo úplne nesplnenie záväzkov podľa čiastkovej zmluvy primerane o dobu, po ktorú pôsobili tieto okolnosti, najviac však po dobu uvedenú v bode 6. tohto článku tejto Rámcovej dohody. Po uplynutí tejto doby sa zmluvné strany dohodnú o ďalšom postupe, napríklad na rokovaní. Pre účely tejto Rámcovej dohody a/alebo čiastkovej zmluvy sa pod vyššou mocou rozumejú najmä: vojna, karantény, živelné pohromy.

**Článok V.**

**Práva a povinnosti zmluvných strán**

1. Poskytovateľ je povinný oznámiť objednávateľovi všetky okolnosti, ktoré zistil pri plnení svojich záväzkov podľa čiastkovej zmluvy a ktoré môžu mať vplyv na zmenu pokynov objednávateľa.
2. Poskytovateľ sa zaväzuje poskytovať všetky výstupy, vyplývajúce z poskytovania predmetu dohody podľa čiastkovej zmluvy elektronicky, ak nie je v čiastkovej zmluve uvedené inak.
3. Poskytovateľ sa zaväzuje chrániť práva a právom chránené záujmy objednávateľa, dôsledne využívať všetky zákonné prostriedky a uplatňovať všetky dostupné možnosti, čo podľa svojho presvedčenia a pokynov objednávateľa považuje za účelné.
4. Zmluvné strany sa zaväzujú, že si budú poskytovať potrebnú súčinnosť pri plnení záväzkov z tejto Rámcovej dohody a navzájom si budú oznamovať všetky okolnosti a informácie, ktoré môžu mať vplyv na uzavieranie jednotlivých čiastkových zmlúv podľa podmienok dohodnutých v tejto Rámcovej dohode.
5. Objednávateľ sa zaväzuje, že s poskytovateľom bude bez zbytočného odkladu rokovať o všetkých otázkach, ktoré by mohli negatívne ovplyvniť poskytovanie predmetu dohody podľa tejto Rámcovej dohody, a že mu bude oznamovať všetky okolnosti, ktoré by mohli ohroziť dohodnutý termín pre poskytnutie predmetu dohody v zmysle uzavretej čiastkovej zmluvy
6. Komunikácia medzi objednávateľom a poskytovateľom bude prebiehať výlučne v slovenskom jazyku alebo anglickom jazyku prostredníctvom kontaktných osôb uvedených v tejto Rámcovej dohode, ak nie je v konkrétnej čiastkovej zmluve uvedené inak.
7. Poskytovateľ sa zaväzuje zachovať mlčanlivosť o všetkých skutočnostiach, o ktorých sa dozvedel v súvislosti s poskytovaním predmetu dohody, najmä nevyužiť ani nesprístupniť tretím osobám žiadne skutočnosti, informácie, poznatky alebo podklady, o ktorých bol počas doby trvania tejto Rámcovej dohody informovaný, alebo ktoré sa dozvedel pri plnení čiastkovej zmluvy. Tieto informácie je oprávnený poskytovať len svojim zamestnancom a zmluvným partnerom v rozsahu potrebnom pre poskytnutie predmetu dohody podľa čiastkovej zmluvy a uplatňovanie svojich práv, pričom zodpovedá za to, že nedôjde k zneužitiu informácií, s ktorými sa oboznámi pri poskytovaní predmetu dohody a zodpovedá za dodržiavanie záväzku mlčanlivosti týmito osobami. Týmto ustanovením Rámcovej dohody zostáva poskytovateľ viazaný aj po skončení tejto Rámcovej dohody. Povinnosť mlčanlivosti sa nevzťahuje na tie informácie, ktoré sú všeobecne známe a/alebo ktoré sú zmluvné strany povinné zverejniť v súlade so všeobecne záväznými právnymi predpismi platnými na území Slovenskej republiky, a to najmä v súlade so zákonom č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
8. Poskytovateľ je povinný odmietnuť uzavrieť Rámcovú dohodu a Čiastkovú zmluvu na plnenie, pri ktorej je v konflikte záujmov.
9. V prílohe č. 4 sú uvedené údaje o všetkých známych subdodávateľoch poskytovateľa, ktorí sú známi v čase uzavierania tejto zmluvy, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
10. Poskytovateľ je povinný objednávateľovi oznámiť akúkoľvek zmenu údajov u subdodávateľov uvedených v Prílohe č. 4, a to bezodkladne po tom, ako sa o tejto skutočnosti dozvie.
11. V prípade zmeny subdodávateľa je poskytovateľ povinný najneskôr do piatich (5) pracovných dní odo dňa zmeny subdodávateľa predložiť objednávateľovi informácie o novom subdodávateľovi v rozsahu údajov podľa bodu 9 tohto článku a predmety subdodávok. Pri výbere subdodávateľa musí poskytovateľ postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene.
12. Poskytovateľ vyhlasuje, že v čase uzatvorenia zmluvy je zapísaný v registri partnerov verejného sektora v súlade so zákonom č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“), pokiaľ sa ho povinnosť zápisu do registra partnerov verejného sektora týka.
13. Subdodávateľ alebo subdodávateľ podľa osobitného predpisu, ktorý podľa § 11 ods. 1 zákona o verejnom obstarávaní má povinnosť zapisovať sa do registra partnerov verejného sektora, musí byť zapísaný v registri partnerov verejného sektora. Povinnosť zápisu do registra partnerov verejného sektora upravuje osobitný predpis - zákon č. 315/2016 Z. z.
14. Povinnosti Poskytovateľa vrátane pravidiel výberu subdodávateľa platia aj pri zmene subdodávateľa počas celej doby trvania tejto zmluvy.
15. Poskytovateľ zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám. Poskytovateľ zodpovedá za odbornú starostlivosť pri výbere subdodávateľa ako aj za výsledok plnenia vykonaného na základe zmluvy o subdodávke.
16. V prípade, že Poskytovateľ, jeho subdodávateľ podľa zákona č. 343/2015 Z.z. alebo subdodávateľ podľa zákona č. 315/2016 Z. z., má povinnosť byť zapísaný v registri partnerov verejného sektora podľa zákona č. 315/2016 Z. z., Poskytovateľ vyhlasuje, že jeho konečným užívateľom výhod zapísaným v registri partnerov verejného sektora, rovnako ani konečným užívateľom výhod jeho subdodávateľa podľa zákona č. 343/2015 Z.z. alebo subdodávateľa podľa zákona č. 315/2016 Z. z., nie je:
17. prezident Slovenskej republiky,
18. člen vlády,
19. vedúci ústredného orgánu štátnej správy, ktorý nie je členom vlády,
20. vedúci orgánu štátnej správy s celoslovenskou pôsobnosťou,
21. sudca Ústavného súdu Slovenskej republiky alebo sudca,
22. generálny prokurátor Slovenskej republiky, špeciálny prokurátor alebo prokurátor,
23. verejný ochranca práv,
24. predseda Najvyššieho kontrolného úradu Slovenskej republiky a podpredseda Najvyššieho kontrolného úradu Slovenskej republiky,
25. štátny tajomník,
26. generálny tajomník služobného úradu,
27. prednosta okresného úradu,
28. primátor hlavného mesta Slovenskej republiky Bratislavy, primátor krajského mesta alebo primátor okresného mesta, alebo
29. predseda vyššieho územného celku.

**Článok VI.**

**Cena a platobné podmienky**

1. Zmluvná cena podľa tejto Rámcovej dohody a jednotlivých čiastkových zmlúv je stanovená v súlade so zákonom Národnej rady Slovenskej republiky č. 18/1996 Z. z. o cenách v znení neskorších predpisov a vyhláškou Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov a zahŕňa všetky náklady poskytovateľa súvisiace s poskytnutím predmetu dohody.
2. Cena za poskytnutie predmetu dohody bude stanovená v jednotlivých čiastkových zmluvách na základe návrhu predloženého poskytovateľom vo verejnom obstarávaní, ktorý tvorí Prílohu č. 2 „Návrh na plnenie kritérií“ tejto Rámcovej dohody. Objednávateľ neposkytuje na plnenie čiastkovej zmluvy žiadne preddavky.
3. Cena uvedená v bode 4tohto článku Rámcovej dohody je konečná, zahŕňa všetky náklady poskytovateľa potrebné na zabezpečenie požadovaných licencií a podporných služieb podľa čiastkovej zmluvy. Cenu podľa bodu 4 tohto článku tejto Rámcovej dohody je možné meniť pri zmene sadzby DPH.
4. Maximálna cena za celý predmet dohody podľa tejto Rámcovej dohody na základe všetkých čiastkových zmlúv nesmie presiahnuť finančný limit plnenia, ktorý je *[bude doplnené v súlade s ponukou úspešného uchádzača]* EUR bez DPH v súlade so ZoVO pri predpokladanom množstve poskytnutých 37 licencií po dobu trvanie tejto Rámcovej dohody.
5. Poskytovateľovi vzniká nárok na zaplatenie ceny za skutočne poskytnutý predmet dohody  na základe písomnej objednávky podľa čiastkovej zmluvy riadnym doručením všetkých dohodnutých plnení, a to až po ukončení preberacieho konania a doručením faktúry za predmetné plnenie objednávateľovi. Spôsob fakturácie a odovzdania a prevzatia licencií a/alebo podporných služieb bude bližšie špecifikovaný v čiastkovej zmluve.
6. Ak nie je v čiastkovej zmluve uvedené inak, faktúry za plnenie budú vystavované poskytovateľom v rozsahu ním poskytnutého plnenia. Ak nie je v čiastkovej zmluve uvedené inak, faktúra za poskytnutie licencií a/alebo podporných služieb bude splatná v 30-dňovej lehote odo dňa riadneho doručenia faktúry objednávateľovi.
7. Faktúra musí obsahovať všetky náležitosti daňového dokladu podľa § 74 zákona. č. 222/2004 Z. z. o dani z pridanej hodnoty v znení neskorších predpisov (ďalej len „zákon č. 222/2004 Z. z.). V prípade, že faktúra nebude obsahovať všetky náležitosti podľa zákona č. 222/2004 Z. z., alebo k nej nebudú priložené doklady dohodnuté zmluvnými stranami, je objednávateľ oprávnený do pätnásť (15) dní od riadneho doručenia vrátiť faktúru poskytovateľovi na doplnenie s uvedením nedostatkov, ktoré sa majú odstrániť. V takom prípade sa preruší plynutie lehoty splatnosti a nová lehota splatnosti začne plynúť doručením opravenej alebo doplnenej faktúry alebo jej príloh.
8. Všetky faktúry budú uhrádzané výhradne bezhotovostne prevodným príkazom na účet poskytovateľa uvedený v záhlaví tejto Rámcovej dohody, resp. v záhlaví čiastkovej zmluvy. Cena sa považuje za uhradenú dňom jej odpísania z účtu objednávateľa.
9. Poskytovateľ a objednávateľ sa zaväzujú plniť povinnosť v zmysle zákona č. 215/2019 Z. z. o zaručenej elektronickej fakturácii v znení neskorších predpisov a centrálnom elektronickom systéme a o doplnení niektorých zákonov, ktorým dochádza k zavedeniu povinnosti používať zaručené elektronické faktúry, v termíne a rozsahu, ktoré oznámi Ministerstvo financií Slovenskej republiky vo svojom publikačnom orgáne.
10. V prípade zadávania zákaziek Objednávateľom č. 1 až 4 bude predmet Rámcovej dohody financovaný z finančných zdrojov Európskej únie v rámci Operačného programu Efektívna verejná správa z prostriedkov Európskych štrukturálnych a investičných fondov. V prípade zadávania zákaziek Objednávateľom č. 5 bude predmet Rámcovej dohody financovaný zo štátneho rozpočtu.
11. Poskytovateľ berie na vedomie, že ak bude predmet Rámcovej dohody hradený z Európskych štrukturálnych a investičných fondov, bude predmetom administratívnej kontroly procesu verejného obstarávania zo strany príslušného riadiaceho orgánu a/alebo sprostredkovateľského orgánu. Poskytovateľ sa zaväzuje strpieť výkon kontroly/auditu súvisiacej s plnením predmetu tejto Rámcovej dohody kedykoľvek počas trvania príslušnej Zmluvy o poskytnutí nenávratného finančného príspevku uzavretej objednávateľom ako prijímateľom nenávratného finančného príspevku za účelom financovania predmetu plnenia podľa tejto Rámcovej dohody, a to zo strany oprávnených osôb na výkon kontroly/auditu v zmysle príslušných právnych predpisov SR a EÚ, najmä zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov a zákona č. 357/2015 Z. z. o finančnej kontrole a audite a o zmene a doplnení niektorých zákonov a príslušnej Zmluvy o nenávratnom finančnom príspevku a jej príloh vrátane Všeobecných zmluvných podmienok pre také zmluvy a poskytnúť týmto orgánom riadne a včas všetku potrebnú súčinnosť. Osobami oprávnenými na výkon kontroly/auditu sú najmä:
    1. Úrad vlády Slovenskej republiky a ním poverené osoby,
    2. Najvyšší kontrolný úrad SR, Úrad vládneho auditu, Certifikačný orgán a nimi poverené osoby,
    3. Orgán auditu, jeho spolupracujúce orgány a osoby poverené na výkon kontroly/auditu,
    4. Splnomocnení zástupcovia Európskej Komisie a Európskeho dvora audítorov,
    5. Osoby prizvané orgánmi uvedenými v písm. a) až d) v súlade s príslušnými právnymi predpismi SR a právnymi aktmi EÚ. 3.

12. Poskytovateľ sa zaväzuje podrobiť sa výkonu kontroly skutočností týkajúcich sa tejto Rámcovej dohody aj povereným zamestnancom objednávateľa.

**Článok VII.**

**Zmluvná pokuta a úrok z omeškania**

1. Konkrétne povinnosti pri poskytnutí predmetu dohody, ktoré sa majú zabezpečiť zmluvnou pokutou a výšku príslušných zmluvných pokút, bude stanovovať príslušná čiastková zmluva. Ak je poskytovateľ v omeškaní so splnením príslušnej povinnosti uvedenej v príslušnej čiastkovej zmluve, má objednávateľ právo od poskytovateľa požadovať zmluvnú pokutu vo výške dohodnutej a za obdobie v príslušnej čiastkovej zmluve.
2. Ak je objednávateľ v omeškaní s úhradou faktúry po termíne splatnosti, má poskytovateľ právo uplatniť si u objednávateľa zaplatenie zákonných úrokov z omeškania.
3. Poskytovateľ je povinný zaplatiť objednávateľovi zmluvnú pokutu:
4. vo výške 5 % z hodnoty príslušnej čiastkovej zmluvy pri každom jednotlivom porušení povinnosti podľa článku VI bod 11 tejto Rámcovej dohody,
5. vo výške 1000 € za každé jednotlivé porušenie povinností mlčanlivosti podľa článku V  Rámcovej dohody.

4. Objednávateľ má právo uplatniť si u poskytovateľa zmluvnú pokutu vo výške 1.000,00 € za každý deň existencie dôvodu vzniku práva na odstúpenie od zmluvy v zmysle § 15 ods. 1 zákona č. 315/2016 Z. z. Právo na zmluvnú pokutu zaniká, ak objednávateľ odstúpi od Rámcovej dohody v súlade s § 15 ods. 1 zákona č. 315/2016 Z. z.

1. Uplatnením zmluvnej pokuty podľa tejto Rámcovej dohody nie je dotknutý nárok objednávateľa na náhradu škody spôsobenej porušením zmluvných povinností, pričom zmluvná pokuta sa nezapočítava na náhradu škody, ktorá by objednávateľovi vznikla porušením zmluvných povinností poskytovateľa.

**Článok VIII.**

**Zodpovednosť za škodu**

1. Zodpovednosť za škodu vzniknutú porušením povinností vyplývajúcich z tejto Rámcovej dohody alebo čiastkovej zmluvy sa riadi ustanoveniami § 373 a nasl. Obchodného zákonníka a ustanoveniami ostatných príslušných všeobecne záväzných právnych predpisov platných na území Slovenskej republiky.
2. Objednávateľ nemá nárok na náhradu škody, ak nesplnenie povinnosti poskytovateľa bolo spôsobené konaním objednávateľa alebo nedostatkom súčinnosti zo strany objednávateľa.
3. Žiadna zmluvná strana nebude zodpovedná inej zmluvnej strane za nesplnenie alebo omeškanie s plnením svojich zmluvných záväzkov, ak takéto neplnenie bude vychádzať z okolností vylučujúcich zodpovednosť (vyššia moc) podľa článku IV. bod 6 a 7 tejto Rámcovej dohody.

**Článok IX.**

**Doba trvania skončenie Rámcovej dohody**

1. Táto Rámcová dohoda sa uzatvára na dobu určitú, a to do 30.12.2025 odo dňa nadobudnutia jej účinnosti alebo do vyčerpania finančného limitu uvedeného článku VI bod 4 tejto Rámcovej dohody, podľa toho, ktorá skutočnosť nastane skôr.
2. Túto Rámcovú dohodu je možné skončiť aj pred uplynutím vyššie uvedenej doby určitej na základe:
3. písomnej dohody zmluvných strán,
4. písomného odstúpenia podľa bodov 3 až 6 tohto článku Rámcovej dohody (ktoré sa môže týkať aj len jednej alebo viacerých čiastkových zmlúv).
5. písomnej výpovede podľa bodu 8 tohto článku Rámcovej dohody (ktoré sa môže týkať aj len jednej alebo viacerých čiastkových zmlúv).
6. Od tejto Rámcovej dohody a čiastkovej zmluvy možno písomne odstúpiť iba v prípadoch, ktoré ustanovuje táto Rámcová dohoda, čiastková zmluva alebo zákon.
7. Objednávateľ je oprávnený písomne odstúpiť od čiastkovej zmluvy v prípade podstatného porušenia čiastkovej zmluvy. Za podstatné porušenie čiastkovej zmluvy sa považuje, ak bude poskytovateľ v omeškaní s poskytovaním predmetu dohody podľa čiastkovej zmluvy o viac ako 15 pracovných dní, bez zavinenia objednávateľa a s vylúčením okolností vyššej moci. Ďalej sa za podstatné porušenie považuje porušenie mlčanlivosti podľa článku V bod 10 tejto Rámcovej dohody. Za podstatné porušenie sa považuje aj predloženie nepravdivých dokladov a/ alebo uvedenie nepravdivých, neúplných alebo skreslených údajov v poskytovateľom predloženej ponuke vo verejnej súťaži. Objednávateľ je oprávnený odstúpiť od Rámcovej dohody aj v prípade, ak proti poskytovateľovi začalo konkurzné konanie alebo reštrukturalizácia, ak poskytovateľ vstúpil do likvidácie.
8. Poskytovateľ je oprávnený odstúpiť od čiastkovej zmluvy v prípade podstatného porušenia čiastkovej zmluvy. Za podstatné porušenie čiastkovej zmluvy sa rozumie, ak bude objednávateľ v omeškaní s úhradou faktúry po termíne splatnosti dohodnutom v čiastkovej zmluve o viac ako 30 dní. Ak nastane situácia, že poskytovateľ bude v jednom kalendárnom roku oprávnený z tohto dôvodu odstúpiť od 3 čiastkových zmlúv, je poskytovateľ oprávnený odstúpiť od tejto Rámcovej dohody.
9. Každá zo zmluvných strán je oprávnená odstúpiť od čiastkovej zmluvy v prípade, ak okolnosti vyššej moci podľa tejto Rámcovej dohody pretrvávajú dlhšie ako dva mesiace.
10. Odstúpenie podľa tejto Rámcovej dohody musí mať písomnú formu, musí byť doručené druhej zmluvnej strane a musí v ňom byť uvedený konkrétny dôvod odstúpenia, inak je neplatné. Odstúpenie od Rámcovej dohody alebo čiastkovej zmluvy nadobúda účinnosť dňom jeho doručenia druhej zmluvnej strane.
11. Túto Rámcovú dohodu ako aj čiastkovú zmluvu je možné ukončiť aj písomnou výpoveďou ktorejkoľvek zmluvnej strany aj bez uvedenia dôvodu. Výpovedná lehota je v prípade Rámcovej dohody 6-mesačná a v prípade čiastkovej zmluvy 2-mesačná a začína plynúť vždy od prvého dňa kalendárneho mesiaca nasledujúceho po kalendárnom mesiaci, v ktorom bola doručená výpoveď druhej zmluvnej strane. Výpoveď tejto Rámcovej dohody alebo čiastkovej zmluvy musí mať písomnú formu a musí byť doručená druhej zmluvnej strane, inak je neplatná.
12. Odstúpenie jedného alebo viacerých objednávateľov od tejto Rámcovej dohody a/alebo výpoveď jedného alebo viacerých objednávateľov, nezakladá dôvod zániku/ukončenia platnosti tejto Rámcovej dohody, pokiaľ na zmluvnej strane objednávateľa zotrvá aspoň jeden objednávateľ.
13. Ku dňu zániku tejto Rámcovej dohody zanikajú automaticky aj jednotlivé čiastkové zmluvy. Nároky poskytovateľa na zaplatenie ceny za už riadne vykonané a prevzaté plnenia nebudú ukončením platnosti tejto Rámcovej dohody alebo čiastkovej zmluvy dotknuté, pričom sa na vyúčtovanie ceny použije úprava bodu 11 tohto článku tejto Rámcovej dohody.
14. V prípade ukončenia čiastkovej zmluvy z akéhokoľvek dôvodu (okrem jej splnenia) bude mať poskytovateľ nárok na úhradu ceny za časť predmetu plnenia dodanú a prevzatú objednávateľom ku dňu ukončenia čiastkovej zmluvy, a to vo výške vzájomne odsúhlaseného rozsahu poskytnutého plnenia ku dňu ukončenia čiastkovej zmluvy. Zmluvné strany sú si povinné poskytnúť maximálnu možnú súčinnosť na vyúčtovanie alikvotnej čiastky poskytnutého plnenia. Odovzdanie a odsúhlasenie časti poskytnutého plnenia ku dňu ukončenia čiastkovej zmluvy sa uskutoční formou preberacieho konania, na ktoré sa primerane použijú ustanovenia o preberacom konaní dohodnuté v príslušnej čiastkovej zmluve.
15. Zodpovednosť podľa bodu 14 tohto článku Rámcovej dohody znáša každý z objednávateľov samostatne.
16. Ukončenie platnosti tejto Rámcovej dohody dohodou zmluvných strán podľa bodu 2. (ii) tohto článku Rámcovej dohody je možné realizovať len súhlasným písomným prejavom vôle všetkých zmluvných strán.
17. Ukončením platnosti tejto Rámcovej dohody zanikajú všetky práva a povinnosti zmluvných strán v nej zakotvené, okrem nárokov na úhradu už poskytnutého plnenia podľa čiastkovej zmluvy, spôsobenej škody, nárokov na dovtedy uplatnené zmluvné, resp. zákonné sankcie a úroky, povinnosť mlčanlivosti ako aj všetky práva a povinnosti, ktoré svojou povahou trvajú aj po skončení Rámcovej dohody a/alebo čiastkovej zmluvy.

**Článok X**

**Ochrana osobných údajov**

1. Poskytovateľ sa zaväzuje, že v súvislosti s predmetom dohody postupuje v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov (ďalej len ,,zákon o ochrane osobných údajov“) a to najmä podľa prvej hlavy zákona o ochrane osobných údajov – zásad spracúvania osobných údajov. Poskytovateľ sa zaväzuje, že zákonne spracúva osobné údaje a spracúvanie údajov je vykonávané na základe aspoň jedného z právnych základov uvedeného v § 13 ods. 1 zákona o ochrane osobných údajov.
2. Každý z objednávateľov znáša zodpovednosť za zákonné spracúvanie osobných údajov a dodržiavania zásad spracúvania osobných údajov, ako aj iných náležitostí vyplývajúcich zo zákona o ochrane osobných údajov samostatne.

**Článok XI.**

**Spoločné a záverečné ustanovenia**

1. Zmluvné strany pre účely tejto Rámcovej dohody určujú kontaktné osoby zodpovedné za komunikáciu v súvislosti s touto Rámcovou dohodou takto:

Poskytovateľ:

Meno:

Telefón:

e-mail:

Objednávateľ č. 1:

Meno:

Telefón:

e-mail:

Objednávateľ č. 2:

Meno:

Telefón:

e-mail:

Objednávateľ č. 3:

Meno:

Telefón:

e-mail:

Objednávateľ č. 4:

Meno:

Telefón:

e-mail:

Objednávateľ č. 5:

Meno:

Telefón:

e-mail:

1. Objednávatelia č. 2 až 5 sú povinní písomne informovať ku koncu kalendárneho mesiaca Objednávateľa č. 1 o spôsobe a výške čerpania podľa čiastkovej zmluvy uzatvorenej s poskytovateľom.
2. Akékoľvek zmeny a doplnenia tejto Rámcovej dohody môžu byť vykonané len písomným a očíslovaným dodatkom k tejto Rámcovej dohode po vzájomnej dohode všetkých zmluvných strán a podpísané oprávnenými osobami zmluvných strán. Uvedené sa netýka zmeny kontaktných osôb uvedených v bode 1 tohto článku, ktoré môže príslušná zmluvná strana zmeniť svojim jednostranným úkonom doručeným v písomnej forme druhej zmluvnej strane.
3. V prípade rozhodnutia poskytovateľa o zlúčení, splynutí, rozdelení spoločnosti, predaji podniku alebo jeho časti, vyhlásenia konkurzu alebo reštrukturalizácie na majetok poskytovateľa, začatia konkurzného konania alebo reštrukturalizačného konania voči poskytovateľovi, jeho vstupe do likvidácie, je poskytovateľ povinný preukázateľne oznámiť objednávateľovi uskutočnenie takejto zmeny, a to do 10 kalendárnych dní odo dňa jej účinnosti, inak zodpovedá za všetky škody z toho vyplývajúce.
4. Táto Rámcová dohoda a právne vzťahy z nej vyplývajúce sa spravujú Obchodným zákonníkom, ZoVO a ostatnými všeobecne záväznými právnymi predpismi platnými na území Slovenskej republiky. Zmluvné strany sa dohodli, že spory vzniknuté z tejto Rámcovej dohody a čiastkových zmlúv budú riešené najprv dohodou alebo zmierom. Ak nepríde k dohode, budú riešené na miestne a vecne príslušnom súde Slovenskej republiky podľa právneho poriadku Slovenskej republiky.
5. Táto Rámcová dohoda sa vyhotovuje v dvanástich (12) rovnopisoch s platnosťou originálu, z ktorých po podpísaní obdrží každá zmluvná strana dve vyhotovenia.
6. Táto Rámcová dohoda nadobúda platnosť dňom jej podpísania všetkými zmluvnými stranami a účinnosť deň nasledujúci po dni jej prvého zverejnenia v Centrálnom registri zmlúv.
7. Neoddeliteľnou súčasťou tejto Rámcovej dohody sú tieto prílohy:
8. Príloha č. 1 - ,,Opis predmetu zákazky“.
9. Príloha č. 2 - ,,Návrh na plnenie kritérií“.
10. Príloha č. 3 – ,,Návrh Zmluvy o poskytnutí licencie a podpory“.
11. Príloha č. 4 - ,,Zoznam subdodávateľov“
12. Zmluvné strany vyhlasujú, že si túto Rámcovú dohodu prečítali, jej obsahu porozumeli a na znak toho, že obsah tejto Rámcovej dohody zodpovedá ich skutočnej a slobodnej vôli, pripájajú vlastnoručné podpisy ich oprávnených zástupcov.

V Bratislave dňa.................

Objednávateľ č. 1:

Objednávateľ č. 2:

Objednávateľ č. 3:

Objednávateľ č. 4:

Objednávateľ č. 5:

V Bratislave dňa.................

Poskytovateľ:

**Príloha č. 1**

Opis predmetu zákazky

Obsahom tejto prílohy zmluvy je celá príloha č. 1 súťažných podkladov – Opis predmetu zákazky vyplnená v súlade s ponukou úspešného uchádzača.

**Príloha č. 2**

Návrh na plnenie kritérií

Bude vyplnená v súlade s ponukou úspešného uchádzača

**Príloha č. 3**

Zmluva o poskytnutí licencie a podpory

**Príloha č. 4**

Zoznam subdodávateľov

Bude doplnené úspešným uchádzačom